Folketing
2010-11-09

Der er jo argumenteret godt og grundigt for forslagets indhold og for, hvor fornuftigt det er, og det kan jeg ikke tilføje noget til. Jeg vil sige, at jeg dog ligesom et par andre ordførere har lidt nervøsitet ved at sige ja, fordi så får man også lidt medansvar for det, og vi har jo set, hvor galt det er gået i en lang række andre sager. Så hørte jeg den radikale ordfører afkræve ministeren et tilsagn om, at det ikke går galt den her gang. Den slags tilsagn tror jeg er blevet afkrævet mange gange. Jeg kan ikke se, at de har hjulpet. Det er lige før, man må sige, det er ufint. Men selvfølgelig skal ministeren stå her og sige, at den her gang går det – og ikke ligesom alle de andre gange.